廣園路 (廣州)

廣園路係中國廣東省廣州市入面嘅其中一條主幹道，成條主幹道好似向北突出嚟嘅弧形噉樣。呢條馬路西邊喺環市西路嗰頭開始，一直去到東邊嘅禺東西路嗰邊。

概要 
全長約8.8公里，闊48米，雙向8—10車道。其中廣園路係分有西、中、東三條。主幹道嘅東邊重有條廣園快速路。

史 
呢條馬路喺以前重係一條細嘅馬路仔，到咗1952年就整闊咗條路，就改咗名嗌「廣源路」，其中「廣源」呢兩個字就係「廣進財源」噉解。後嚟到咗1987年又再次整闊成48米闊嘅馬路。到咗2003年12月嘅廣園快速路開通嗰陣，條馬路就改咗名嗌「廣園路」。

廣園快速路 

喺2001年，廣園東路嘅東邊條路整咗條廣園快速路一直去到夏園嗰頭，而呢條快速路響2003年12月開通。

廣園路三截嘅起點同終點 
廣園西路：從環市西路嗰頭去到機場路嗰邊
廣園中路：從機場路嗰頭去到麓湖路同埋雲山南路嘅交界嗰邊
廣園東路：從麓湖路同埋雲山南路嘅交界嗰頭去到禺東西路嗰邊

經過嘅道路 
呢度啲路順序係從南去到北嚟排列嘅，其中加粗咗嘅字係主幹道：
 環市西路
 站西路
 三元里大道
 機場路
 白雲大道南
 大金鐘路
 雲山南路、麓湖路
 永福路
 濂泉路
 廣州大道北
 禺東西路

廣州主幹道‎
荔灣區‎
越秀區‎
天河區‎
廣州市白雲區‎